ET Euroopa Liidu Teataja C 80/1

Nõukogu resolutsioon, mis käsitleb Euroopa Liidu intellektuaalomandi õiguste rikkumisega võitlemise tollialast tegevuskava aastateks 2013–2017

2013/C 80/01

EUROOPA LIIDU NÕUKOGU,

TULETADES MEELDE:

1. Euroopa aruka, jätkusuutliku ja kaasava majanduskasvu strateegiat „Euroopa 2020” (1);

2. komisjoni teatist kõikehõlmava intellektuaalomandi õigusi käsitleva ELi strateegia kohta (2);

3. nõukogu määrust (EÜ) nr 1383/2003 teatavate intellektuaalomandi õiguste rikkumises kahtlustatavate kaupade suhtes võetava tollimeetme ja kõnealuseid õigusi rikkuvaks tunnistatud kaupade suhtes võetavate meetmete kohta (3);

4. nõukogu 13. märtsi 1997. aasta määrust (EÜ) nr 515/97 liikmesriikide haldusasutuste vastastikusest abist ning haldusasutuste ja komisjoni vahelisest koostööst tolli- ja põllumajandusküsimusi käsitlevate õigusaktide nõutava kohaldamise tagamiseks (4);

5. ELi ja kolmandate riikide vahel sõlmitud lepingute sätteid, mis käsitlevad tolliküsimustes osutatavat vastastikust haldusabi;

6. nõukogu 16. märtsi 2009. aasta resolutsiooni, mis käsitleb Euroopa Liidu intellektuaalomandi õiguste rikkumisega võitlemise tollialast tegevuskava aastateks 2009–2012 (5);

VÕTTES ARVESSE:

7. nõukogu järeldusi tolliliidu arengustrateegia osas tehtud edusammude kohta (6);

8. aruannet, mis käsitleb Euroopa Liidu intellektuaalomandi õiguste rikkumisega võitlemise tollialase tegevuskava (2009–2012) rakendamist (7);

9. kogemusi, mis on saadud eelmistest ELi tegevuskavadest;

10. OLLES TEADLIK majandus- ja mainekahjust, mida intellektuaalomandi õiguste rikkumised põhjustavad ELi ettevõtjatele ja loojatele, ning tulust, mida organiseeritud kuritegevus sellisest ebaseaduslikust tegevusest saab;

11. OLLES MURELIK seoses ohtudega, mida võltsitud kaubad lisaks neist tulenevatele majanduslikele ja sotsiaalsetele tagajärgedele võivad põhjustada tarbijate ja lõppkasutajate tervisele ja ohutusele ning keskkonnale;

12. RÕHUTAB eesmärki püüda saavutada ELi siseturu kõrgetasemeline kaitse, kasutades selleks kaasaegset ja ühtlustatud lähenemisviisi tollikontrollile ja -koostööle, mille eesmärgiks on eelkõige vältida ELis kaubavahetuse häireid;

13. TUNNISTAB vajadust anda tolliasutustele vahendid, mis on vajalikud, et tulemuslikult käsitleda uusi suundumusi intellektuaalomandi õigusi rikkuvate kaupade rahvusvahelises kaubanduses;

14. KINNITAB Euroopa Liidu intellektuaalomandi õiguste rikkumisega võitlemise tollialase tegevuskava aastateks 2013–2017, mis on esitatud lisas ning mille koostas eesistujariik koostöös liikmesriikide ja komisjoniga;

KUTSUB:

15. liikmesriike ja komisjoni lisas esitatud tegevuskava tulemuslikult ja tõhusalt rakendama ning täiel määral kasutama olemasolevaid vahendeid ja ressursse;

16. komisjoni, koostöös liikmesriikidega — koostama 2013. aasta kevadeks kõikehõlmava teekardi, millega lihtsustatakse tegevuskava rakendamist, — teostama järelevalvet tegevuskava rakendamise üle, — esitama nõukogule iga-aastaseid kokkuvõtlikke aruandeid tegevuskava rakendamise kohta, — esitama nõukogule 2017. aastal lõpparuande tegevuskava rakendamise kohta.

Euroopa Liidu intellektuaalomandi õiguste rikkumisega võitlemise tollialane tegevuskava aastateks 2013–2017

SISSEJUHATUS

Intellektuaalomandi õiguste ulatuslik rikkumine kaubavahetuses on tõsine ülemaailmne probleem. 2011. aastal peeti ELis intellektuaalomandi õiguste jõustamisalaste tollimeetmete tulemusel kinni peaaegu 115 miljonit kaubaühikut.

Majanduse konkurentsivõime tugineb üha suuremal määral loovusele ja innovatsioonile. Aruka, jätkusuutliku ja kaasava majanduskasvu strateegias „Euroopa 2020” nähakse ette meetmed Euroopa majanduse elavdamiseks ja majanduskasvu saavutamiseks. Teadmiste ja innovatsiooni edendamine on üks kõnealuse strateegia kolmest prioriteedist.

Väga oluline on parandada ettevõtjate innovatsioonitegevuse raamtingimusi ning vähendada ettevõtjate seaduslike huvide kahjustamist, mida põhjustavad võltsijad, kes kasutavad ära õiguste omanike tehtud investeeringuid, jõupingutusi ja nende loodud kaubamärkide mainet. Samuti tuleb erilist tähelepanu pöörata võitlusele rahvusvaheliste rühmituste vastu, mis teostavad pettusi ja on seotud organiseeritud kuritegevusega, ning mis sageli otsivad hõlptulu ja majanduslikku kasu võltsitud ja piraatkaupadega kauplemisest, ning ohtudele, mida võltsitud kaubad võivad põhjustada tarbijatele ja lõppkasutajatele.

Intellektuaalomandi õiguste ulatuslik õigusraamistik tuleb ühendada tulemusliku jõustamisega. Ettevõtjad ja tarbijad sõltuvad väga suurel määral jõustamisasutuste tegevusest. Toll etendab jõustamise osas võtmetähtsusega rolli: pärast seda, kui intellektuaalomandi õigusi rikkuvad kaubad on sisenenud ühtsele turule, on neid palju keerulisem kinni pidada. Seepärast on ülitähtis kooskõlastada ja kavandada Euroopa tollialast tegevust, mille eesmärgiks on võitlus piiriülese kaubandusega seonduvate intellektuaalomandi õiguste rikkumiste vastu.

ELi 2009.–2012. AASTA TEGEVUSKAVA HINDAMINE

2009.–2012. aasta tegevuskava rakendamise tulemused on esitatud aruandes, mille komisjoni talitused koostasid koostöös liikmesriikidega.

Viimasel neljal aastal on tähelepanu keskmes olnud intellektuaalomandi õiguste jõustamisalaste tollimeetmete valdkonnas kehtivate õigusaktide täiustamine, operatiivkoostöö tugevdamine tolliasutuste vahel ja ettevõtetega ning intellektuaalomandi õiguste jõustamisalase rahvusvahelise koostöö edasiarendamine. Tegevuskava hõlmas ka avalikustamist ja teadlikkuse suurendamist, internetimüügiga seotud probleemi käsitlemist ning tolliametnikele sihtotstarbelise koolituse pakkumist.

Tolliasutused ja komisjon on otsustavalt tegelenud põhiprobleemidega, mis seonduvad intellektuaalomandi õiguste kaitsmisega tolli poolt. Kogutud statistika tõendab märkimisväärsete tulemuste saavutamist, sest 2011. aastal peeti kinni peaaegu 115 miljonit kaubaühikut ning võeti vastu üle 20 000 avalduse, mille olid esitanud õiguste omanikud. Samaväärsete ehtsate toodete hinnanguline väärtus oli peaaegu 1,3 miljardit eurot. Internetimüügi tulemusel on suurenenud postiliikluses esinevate juhtumite arv, mis kolmekordistus perioodil 2009–2011.

Tegevuskava hindamine näitab vajadust säilitada intellektuaalomandi õiguste jõustamisalaste tollimeetmete suhtes kogu ELi hõlmav lähenemisviis. Selle järelduseni jõuti ka ELi liikmesriikide, Horvaatia ja Türgi tolliametite peadirektorite 79. kohtumisel. Kohtumisel esitati üleskutse kehtestada uus ELi intellektuaalomandi õiguste rikkumisega võitlemise tollialane tegevuskava, millel on selgepiirilised eesmärgid ning mille rakendamisel saab kasutada asjakohaseid ressursse ja tulemusnäitajaid.

EDASINE TEGEVUS

Uus tegevuskava loob lisaväärtust ja tõhustab tulemusi eelarvekitsikuse ajal. Uus tegevuskava sisaldab eelmiste tegevuskavade mõningaid põhielemente, mis on jätkuvalt asjakohased ning mida peab täiendavalt süvendama ja rakendama. 2009.–2012. aasta tegevuskava rakendamisest saadud kogemused tõendavad samuti vajadust kohandada meie meetmeid, võttes samas arvesse liikmesriikide tolliasutuste ressursside piiratust. Tehtavad jõupingutused tuleks selgesõnaliselt määratleda ja siduda näitajatega, mis võimaldavad tulemusi mõõta. Samuti tuleks luua partnerlus intellektuaalomandiga seotud õigusrikkumiste Euroopa vaatluskeskusega ning vajaduse korral tõhustada koostööd Euroopa Pettustevastase Ameti (OLAF) ja Euroopa teiste õiguskaitseasutustega, mis ei ole tolliasutused, tehes seda nende pädevuse piires. Tulevase programmiga „Toll 2020” jätkatakse (nagu ka eelmiste programmidega) käesoleva tegevuskava rakendamise toetamist.

Kõnealuse ELi tegevuskava strateegilised eesmärgid on järgmised:

— uute ELi õigusaktide, mis käsitlevad intellektuaalomandi õiguste jõustamist tolli poolt, tulemuslik rakendamine ja nende üle järelevalve teostamine;

— võitlus intellektuaalomandi õigusi rikkuvate kaupadega kauplemise peamiste suundumuste vastu;

— võitlus intellektuaalomandi õigusi rikkuvate kaupadega kauplemise vastu kogu rahvusvahelise tarneahela ulatuses;

— koostöö tugevdamine intellektuaalomandiga seotud õigusrikkumiste Euroopa vaatluskeskusega ning õiguskaitseasutustega.

Tegevuskava kehtib perioodil 2013–2017.

TEEKAART

Komisjon koostab koostöös liikmesriikide ekspertidega üksikasjaliku teekaardi, millega määratletakse kokkulepitud ajaraamistikus võetavad meetmed ja vahendid, võttes arvesse finants- ja inimressursside alaseid mõjusid. Heakskiidetud teekart esitatakse nõukogule 2013. aasta kevadel.

LÄBIVAATAMISMEHHANISM

Komisjon esitab koostöös liikmesriikide ekspertidega nõukogule iga-aastased kokkuvõtlikud aruanded, milles kirjeldatakse tegevuskava rakendamise hetkeseisu, tuginedes teekaardile. Üksikasjalikum aruanne koostatakse tegevuskava kehtivuse viimasel aastal.

KOKKUVÕTE

Lisatud on Euroopa Liidu intellektuaalomandi õiguste rikkumisega võitlemise tollialane tegevuskava aastateks 2013–2017. Esimese sammuna koostab komisjon eelnimetatud teekaardi.

1. UUTE ELi ÕIGUSAKTIDE, MIS KÄSITLEVAD INTELLEKTUAALOMANDI ÕIGUSTE JÕUSTAMIST TOLLI POOLT, TULEMUSLIK RAKENDAMINE JA NENDE ÜLE JÄRELEVALVE TEOSTAMINE

Erieesmärk 1.1: ELi uue määruse rakendamiseks vajalike vahendite väljatöötamine

Tegevus Näitajad Vastutajad 1.1.1. Koostatakse käsiraamat meetmete võtmist taotlevatele õiguste omanikele Käsiraamat avaldatakse veebisaitidel Komisjon ja liikmesriigid 1.1.2. Toetatakse külastusi, mille käigus intellektuaalomandi õiguste ekspertidest ja komisjoni esindajatest koosnev rühm külastab kõiki liikmesriike Toimunud külastused ja vajaduse korral antud nõuanded Tuvastatud probleemide osas on võetud järelmeetmeid ja vajadusel on koostatud suutlikkuse suurendamise kavad Komisjon ja liikmesriigid 1.1.3. Kõigis Euroopa Liidu ametlikes keeltes koostatakse erijuhised, mida toll vajadusel kasutab uute menetluste puhul (sealhulgas väikesaadetised) Juhised on kättesaadavad Komisjon ja liikmesriigid 1.1.4. Määruse rakendamise hõlbustamiseks koostatakse ettepanek koolituskava kohta, mis võib sisaldada tolliametnikele ja õiguste omanikele suunatud e-õppe vahendit Töörühma koostatud koolituskava ja läbiviidud koolitused Komisjon ja liikmesriigid koostöös intellektuaalomandiga seotud õigusrikkumiste Euroopa vaatluskeskusega





Erieesmärk 1.2: COPISi kõigi funktsioonide ärakasutamine

Tegevus Näitajad Vastutajad 1.2.1. COPISi funktsioonide rakendamine COPISi otsingu- ja aruandlusfunktsioonide täielik ärakasutamine Komisjon ja liikmesriigid





Erieesmärk 1.3: õiguste omanike ja sidusrühmade kaasamine

Tegevus Näitajad Vastutajad 1.3.1. ELi uue määruse kohta teabe edastamine õiguste omanikele ja sidusrühmadele Tolliasutuste veebisaite ajakohastatakse määruse kohaldamise alguses Komisjon ja liikmesriigid VKEde abiteenistustes on teave uue õigusraamistiku kohta Komisjon Transatlantilise portaali tolli jõustamisalased eriosad on ajakohastatud Komisjon Liikmesriikides toimivates VKEde abiteenistustes ning asjakohastes intellektuaalomandi ja tööstusomandiga tegelevates ametkondades on teave uue õigusraamistiku kohta Komisjon ja liikmesriigid 1.3.2. Korrapärased kohtumised ELi tasandil tolliasutuste, õiguste omanike esindajate ja teiste intellektuaalomandi õiguste jõustamisega seotud osapoolte vahel Esimene kohtumine toimub hiljemalt aasta möödumisel uue määruse kohaldamise algusest Komisjon, liikmesriigid ning õiguste omanikud ja teised asjaomased pooled





Erieesmärk 1.4: iga-aastase statistika avaldamine

Tegevus Näitajad Vastutajad 1.4.1. Iga-aastase ELi aruande avaldamine, milles esitatakse statistika intellektuaalomandi õiguste jõustamisega seotud tollimeetmete kohta Iga-aastased aruanded on mais kättesaadavad Komisjon ja liikmesriigid

2. VÕITLUS INTELLEKTUAALOMANDI ÕIGUSI RIKKUVATE KAUPADEGA PEAMISTE SUUNDUMUSTE VASTU

Erieesmärk 2.1: posti- ja pakiliikluse suhtes oludele kohandatud lähenemisviiside väljatöötamine

Tegevus Näitajad Vastutajad 2.1.1. Parimate tavade vahetamine internetimüügi tollialaste järelmeetmete kohta, misläbi täiendatakse tollikoostöö töörühma (ELi nõukogu) tegevust tollialase internetikuritegevuse valdkonnas Parimad tavad on programmi „Toll 2013” raames e-võltsimise rühma kaudu tolliasutustele kättesaadavad Komisjon ja liikmesriigid





Erieesmärk 2.2: tollialase riskijuhtimise tugevdamine

Tegevus Näitajad Vastutajad 2.2.1. Töötatakse välja ühisel riskijuhtimisel põhinev kontrollistrateegia, mis hõlmab riskialase teabe vajadusi, ühiseid riskikriteeriume ja -standardeid ning vajadusel ELi prioriteetsete kontrollimeetmete rakendamist, mille eesmärk on tuvastada intellektuaalomandi õiguste rikkumised väike- ja suursaadetiste puhul Kehtestatakse kriteeriumid ja standardid Komisjon liikmesriikide toel 2.2.2. Tolliasutuste riskijuhtimissüsteemi ja kontrolli kontaktpunktide kaudu levitatakse korrapäraselt asjakohast teavet intellektuaalomandi õigustega seotud riskide ja tollikontrolli kohta Tolliasutuste riskijuhtimissüsteemi kasutatakse intellektuaalomandi õiguste rikkumiste alase teabe vahetamisel Liikmesriigid annavad korrapäraselt tagasisidet seoses neile edastatud riski- ja tollikontrollialase teabega ning nende teostatud kontrollide tulemustest Komisjon ja liikmesriigid 2.2.3. Töötatakse välja koordineeritud töökava ühiste tollioperatsioonide korraldamiseks intellektuaalomandi õiguste valdkonnas, mis hõlmab ka kooskõlastamist rahvusvaheliste organisatsioonidega Koostatakse mitmeaastane töökava ühiste tollioperatsioonide korraldamiseks intellektuaalomandi õiguste valdkonnas, mida kooskõlastatakse erinevate tolliasutuste, ELi nõukogu ja rahvusvaheliste organisatsioonidega Ühiste tollioperatsioonide ajal saadud teavet kasutatakse riskianalüüsi ja uurimisalastel eesmärkidel Komisjon ja liikmesriigid

3. VÕITLUS INTELLEKTUAALOMANDI ÕIGUSI RIKKUVATE KAUPADEGA KAUPLEMISE VASTU KOGU RAHVUSVAHELISE TARNEAHELA ULATUSES

Erieesmärk 3.1: koostöö tugevdamine peamiste päritolu-, transiit- ja sihtriikidega

Tegevus Näitajad Vastutajad 3.1.1. Tugevdatakse intellektuaalomandi õiguste alast tollikoostööd kolmandate riikidega, eelkõige Hiina ja Hongkongiga Pärast 2012. aastat viiakse ellu uus ja laiendatud ELi–Hiina tegevuskava Kiidetakse heaks ja rakendatakse koostöömeetmed Hongkongiga Komisjon ja liikmesriigid 3.1.2. Töötatakse välja õigussätetega kooskõlas olev teabevahetus kolmandate riikidega, sealhulgas seoses ELi transiidina läbivate või seal ümberlaaditavate kaupadega Kehtestatakse teabevahetuse mehhanismid Teabevahetuste arv ja teabe alusel toimunud kinnipidamiste arv Komisjon ja liikmesriigid 3.1.3. Tõhustatakse teabevahetust ühelt poolt ELi liikmesriikide ja komisjoni talituste ning teiselt poolt kolmandate riikide (sealhulgas Balkani ja idapartnerluse riikide) asutuste vahel, mille eesmärgiks on lõpetada intellektuaalomandi õigusi rikkuvate kaupade rahvusvaheline kaubandus Vahetatud teabe alusel algatatud uurimiste arv Soovitused Komisjon ja liikmesriigid 3.1.4. Teabe levitamise eesmärgil tagatakse ELi tolliasutuste kohalolek rahvusvahelistel kohtumistel ELi tolliasutused on esindatud asjakohastel rahvusvahelistel kohtumistel, millel käsitletakse intellektuaalomandi õiguste jõustamist ELi osalejad annavad nende sündmuste kohta tagasisidet kõikidele liikmesriikidele ja komisjonile Komisjon ja liikmesriigid





Erieesmärk 3.2: intellektuaalomandi õiguste jõustamise alase suutlikkuse suurendamine kandidaat- ja naaberriikides

Tegevus Näitajad Vastutajad 3.2.1. Kandidaat- ja naaberriikidele osutatakse taotluse korral tehnilist abi suutlikkuse suurendamiseks Moodustatakse ekspertide rühm Tegevuse mitmeaastane kavandamine Komisjon ja liikmesriigid 3.2.2. Vahetatakse kogemusi ja võimalusel korraldatakse õppereise, mille teemadeks on tolli poolt intellektuaalomandi õiguste jõustamisel kohaldatav tegevusstruktuur ning infotehnoloogia- ja operatiivlahendused Esitatakse aruanne intellektuaalomandi õiguste jõustamise parimate tavade kohta ELis ja naaberriikides Komisjon ja liikmesriigid 3.2.3. Ametnike vahetamine Toimunud ametnikevahetuste arv Teisi liikmesriike ja komisjoni teavitatakse vahetuste tulemusel saadud kogemustest Liikmesriigid

4. KOOSTÖÖ TUGEVDAMINE INTELLEKTUAALOMANDIGA SEOTUD ÕIGUSRIKKUMISTE EUROOPA VAATLUSKESKUSEGA NING ÕIGUSKAITSEASUTUSTEGA

Erieesmärk 4.1: partnerluse loomine intellektuaalomandiga seotud õigusrikkumiste Euroopa vaatluskeskusega

Tegevus Näitajad Vastutajad 4.1.1. Vajaduse korral toetatakse intellektuaalomandiga seotud õigusrikkumiste Euroopa vaatluskeskust selliste projektide väljatöötamisel ja rakendamisel, millega toetatakse institutsioone ja algatusi intellektuaalomandi õiguste jõustamise valdkonnas, tehes seda vaatluskeskusele määrusega (EÜ) nr 386/2012 omistatud pädevuse piires ja kooskõlas vaatluskeskuse tegevuskavaga, näiteks: — süsteemide väljatöötamine, mille abil kogutakse, analüüsitakse ja esitatakse teavet võltsimise ja piraatluse ulatuse ja mahu kohta ELis ning vahetatakse võtmetähtsusega teavet — intellektuaalomandi õiguste jõustamisalase pädevuse suurendamine eriväljaõppe kaudu — intellektuaalomandi õiguste kaitsmise parimad viisid Projektid vastavad tolliasutuste vajadustele Kooskõla ja sünergia tolliasutuste projektidega Selliste vahendite kättesaadavus, millega levitatakse teadmisi intellektuaalomandi õiguste alaste õigusaktide […] kohta Teadlikkuse suurendamise alane tegevus, sealhulgas tarbijatele suunatud tegevus Intellektuaalomandiga seotud õigusrikkumiste Euroopa vaatluskeskus koostöös komisjoni ja liikmesriikidega





Erieesmärk 4.2: tolli-, politsei- ja õigusasutuste vahelise vastastikuse mõistmise ja koostöö parandamine

Tegevus Näitajad Vastutajad 4.2.1. Korraldatakse ühisüritusi, millel osalevad tolli-, politsei- ja õigusasutuste ning intellektuaalomandiga ja tööstusomandiga tegelevate ametkondade esindajad Komisjon ja vaatluskeskus korraldavad 2014. aastal konverentsi Komisjon, intellektuaalomandiga seotud õigusrikkumiste Euroopa vaatluskeskus ja liikmesriigid

(1) Komisjoni 3. märtsi 2010. aasta teatis „Euroopa 2020. aastal – Aruka, jätkusuutliku ja kaasava majanduskasvu strateegia”, KOM(2010) 2020 lõplik – Euroopa Liidu Teatajas seni avaldamata.

(2) Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele – Intellektuaalomandiõiguse ühtne turg loovuse ja innovatsiooni soodustamiseks, et tagada Euroopas majanduskasv, kvaliteetsete töökohtade loomine ning kõrgetasemelised tooted ja teenused – KOM(2011) 287.

(3) EÜT L 196, 2.8.2003, lk 7. Kõnealust määrust muutev komisjoni ettepanek on praegu Euroopa Parlamendis ja nõukogus läbivaatamisel – 10880/11.

(4) EÜT L 82, 22.3.1997, lk 1.

(5) ELT C 71, 25.3.2009, lk 1.

(6) Euroopa Liidu Teatajas seni avaldamata.

(7) 15699/12.